Document ID: /roh_data/filtered/fineweb-2-filterrobots_roh.jsonl.gz/48274

La regenza grischuna ha elegì Raphael Pfiffner sco nov manader da l'administraziun chantunala da finanzas. L'um da 41 oriund da la regiun da Sargans è dapi dus onns manader da finanzas tar la vischnanca da Flums. Avant ha el gì diversas autras funcziuns da manar en la branscha da finanzas.
L'administraziun da finanzas è responsabla per las finanzas e la contabilitad da l'administraziun chantunala ed è in post da servetsch dal Departament da finanzas e vischnancas.
Raphael Pfiffner suonda a Fabian Disch che mida en l'economia privata, sco la regenza grischuna communitgescha. El aveva surpiglià la primavaira 2019 l'uffizi.